**Update ถึง ระเบียบฯ (ฉ.๔/๒๕๕๓)**ระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครองพ.ศ. ๒๕๔๕ อาศัยอํานาจตามความในมาตรา ๘๔ (๙) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยค่าเช่าบ้านข้าราชการฝ่ายศาลปกครอง พ.ศ. ๒๕๔๕"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"ข้าราชการ" หมายความว่า ข้าราชการฝ่ายศาลปกครอง"ค่าเช่าบ้าน" หมายความว่า ค่าเช่าบ้านข้าราชการฝ่ายศาลปกครอง"เงินเดือน" หมายความว่า เงินเดือนสุทธิที่ข้าราชการได้รับ ทั้งนี้ เมื่อหักเงินเบิกลดเนื่องจากการปรับชั้นเงินเดือนออกแล้ว และรวมกับเงินเพิ่มพิเศษรายเดือนสําหรับค่าวิชาหรือเงินเพิ่มการเลื่อนฐานะหรือสําหรับประจําตําแหน่งที่ต้องฝ่าอันตรายเป็นปกติ หรือสําหรับการสู้รบ หรือเงินค่าตอบแทนตําแหน่งพนักงานคดีปกครอง"สถาบันการเงิน" หมายความว่า สถาบันการเงิน รัฐวิสาหกิจ หรือสหกรณ์ที่ดําเนินกิจการเกี่ยวกับการเคหะ ทั้งนี้ ตามที่กระทรวงการคลังกําหนดตามพระราชกฤษฎีกาค่าเช่าบ้านข้าราชการและกองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ"ท้องที่" หมายความว่า กรุงเทพมหานคร อําเภอ กิ่งอําเภอ หรือท้องที่ของอําเภอ และหรือกิ่งอําเภอที่เลขาธิการกําหนดให้เป็นท้องที่เดียวกัน ทั้งนี้ โดยที่เลขาธิการจะกําหนดให้อําเภอ และหรือกิ่งอําเภอหลายท้องที่ รวมเป็นท้องที่เดียวกันก็ได้"ท้องที่ที่เริ่มรับราชการครั้งแรก" หมายความว่า ท้องที่ที่มีคําสั่งบรรจุเข้ารับราชการและได้มีการรายงานตัวเพื่อปฏิบัติราชการตามระเบียบนี้เป็นครั้งแรก"ท้องที่ที่อยู่ใกล้เคียงกับที่ตั้งสํานักงานเดิม" หมายความว่า ท้องที่ที่มีเขตติดต่อกับท้องที่ที่เป็นที่ตั้งของสํานักงานเดิม ทั้งนี้ ตามที่เลขาธิการกําหนด"เลขาธิการ" หมายความว่า เลขาธิการสํานักงานศาลปกครอง"ภัยพิบัติ" หมายความว่า ภัยธรรมชาติหรือความเสียหายอย่างใด ๆ ซึ่งเกิดขึ้นโดยที่ผู้ซึ่งได้รับความเสียหายนั้นไม่มีส่วนที่จะต้องร่วมรับผิดด้วยข้อ ๔ การจ่ายเงินงบประมาณเป็นเงินค่าเช่าบ้านให้เป็นไปตามหลักเกณฑ์และอัตราตามระเบียบนี้การเบิกจ่ายให้เป็นไปตามหลักเกณฑ์และวิธีการที่เลขาธิการกําหนดข้อ ๕ ให้เลขาธิการเป็นผู้รักษาการตามระเบียบนี้ และให้มีอํานาจออกประกาศหลักเกณฑ์และวิธีการ เพื่อประโยชน์ในการปฏิบัติตามระเบียบนี้ข้อ ๖ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด หมวด ๑ สิทธิได้รับค่าเช่าบ้าน ข้อ ๗ ข้าราชการผู้ใดได้รับคําสั่งให้เดินทางไปประจําสํานักงานในต่างท้องที่ มีสิทธิได้รับค่าเช่าบ้านเท่าที่ต้องจ่ายจริงตามสมควรแก่สภาพแห่งบ้าน แต่อย่างสูงไม่เกินจํานวนเงินที่พระราชกฤษฎีกาว่าด้วยค่าเช่าบ้านข้าราชการกําหนดไว้สําหรับข้าราชการพลเรือน เว้นแต่กรณี ดังต่อไปนี้(๑) ทางราชการได้จัดที่พักอาศัยให้อยู่แล้ว(๒) มีเคหสถานอันเป็นกรรมสิทธิ์ของตนเองหรือคู่สมรสในท้องที่ที่ไปประจําสํานักงานใหม่โดยไม่มีหนี้ค้างชําระกับสถาบันการเงิน(๓) ได้รับคําสั่งให้เดินทางไปประจําสํานักงานใหม่ในต่างท้องที่ตามคําร้องขอของตนเองความในวรรคหนึ่ง ให้ใช้บังคับแก่ข้าราชการผู้ได้รับคําสั่งให้เดินทางไปประจําสํานักงานในต่างท้องที่ที่เป็นท้องที่ที่เริ่มรับราชการครั้งแรกหรือท้องที่ที่กลับเข้ารับราชการใหม่ด้วยข้อ ๘ ข้าราชการผู้ใดต้องไปปฏิบัติราชการประจําสํานักงานในต่างท้องที่ เนื่องจากสํานักงานที่ปฏิบัติราชการประจําอยู่เดิมได้ย้ายสถานที่ทําการไปตั้งในท้องที่ใหม่ มีสิทธิได้รับค่าเช่าบ้านตามระเบียบนี้เช่นเดียวกับข้าราชการซึ่งได้รับคําสั่งให้เดินทางไปประจําสํานักงานในต่างท้องที่ตามข้อ ๗ เว้นแต่ท้องที่ใหม่ที่สํานักงานได้ย้ายไปนั้นเป็นท้องที่ที่อยู่ใกล้เคียงกับที่ตั้งสํานักงานเดิม ข้อ ๙ ข้าราชการผู้ใดรับราชการหรือได้รับคําสั่งให้ไปรับราชการในท้องที่ใดและไม่มีสิทธิได้รับค่าเช่าบ้านเพราะเหตุที่มีเคหสถานอันเป็นกรรมสิทธิ์ของตนเองหรือคู่สมรสตามข้อ ๗ (๒) แม้ว่ากรรมสิทธิ์ในเคหสถานได้โอนไปด้วยเหตุใด ก็ไม่ทําให้เกิดสิทธิที่จะได้รับค่าเช่าบ้านในระหว่างรับราชการในท้องที่นั้น เว้นแต่เคหสถานนั้นถูกทําลายหรือเสียหายเนื่องจากภัยพิบัติจนไม่สามารถพักอาศัยอยู่ได้ข้อ ๑๐ ข้าราชการผู้ใดมีคู่สมรสเป็นข้าราชการตามระเบียบนี้ ถ้ารับราชการในท้องที่เดียวกันและต่างมีสิทธิได้รับค่าเช่าบ้าน ให้เบิกจ่ายได้เฉพาะคนใดคนหนึ่งซึ่งมีสิทธิได้รับค่าเช่าบ้านสูงกว่าเท่านั้นข้าราชการผู้ใดมีสิทธิได้รับค่าเช่าบ้านตามระเบียบนี้ มีคู่สมรสเป็นตุลาการศาลปกครองข้าราชการตามพระราชกฤษฎีกาว่าด้วยค่าเช่าบ้านข้าราชการ ข้าราชการกรุงเทพมหานคร พนักงานส่วนท้องถิ่นหรือพนักงานหรือลูกจ้างของรัฐวิสาหกิจตามกฎหมายว่าด้วยวิธีการงบประมาณ หรือพนักงานหรือเจ้าหน้าที่องค์กรอิสระตามรัฐธรรมนูญ หรือองค์การมหาชน ถ้าคู่สมรสของผู้นั้นได้ใช้สิทธิเบิกค่าเช่าบ้าน หรือได้อยู่ในที่พักอาศัยที่ทางราชการจัดให้ในท้องที่เดียวกัน ผู้นั้นไม่มีสิทธิเบิกค่าเช่าบ้านตามระเบียบนี้ข้อ ๑๑ ข้าราชการซึ่งได้รับค่าเช่าบ้านอยู่แล้ว ภายหลังได้รับเงินเดือนเพิ่มขึ้น ให้มีสิทธิได้รับค่าเช่าบ้านเท่าที่จ่ายจริงตามสมควรแก่สภาพแห่งบ้าน แต่อย่างสูงไม่เกินจํานวนเงินที่พระราชกฤษฎีกาว่าด้วยค่าเช่าบ้านข้าราชการกําหนดไว้สําหรับข้าราชการพลเรือนข้อ ๑๒ การงดหรือลดเบิกจ่ายเงินเดือนแก่ข้าราชการผู้ใด เนื่องจากการถูกตัดเงินเดือนหรือการลาโดยไม่มีสิทธิได้รับเงินเดือน ไม่กระทบต่อสิทธิของผู้นั้นที่จะได้รับค่าเช่าบ้านตามระเบียบนี้และให้ผู้นั้นมีสิทธิได้รับค่าเช่าบ้านเสมือนหนึ่งไม่มีการงดหรือลดเบิกจ่ายเงินเดือนเช่นว่านั้น เว้นแต่เป็นการลาติดตามคู่สมรสซึ่งย้ายไปรับราชการในต่างประเทศข้อ ๑๓ ข้าราชการผู้ใดซึ่งมีสิทธิได้รับค่าเช่าบ้าน ถูกสั่งพักราชการ หรือถูกสั่งให้ออกจากราชการไว้ก่อน หรือมีกรณีอื่นใดอันเป็นเหตุให้ถูกงดเบิกจ่ายเงินเดือน ให้งดเบิกจ่ายค่าเช่าบ้านเมื่อกรณีถึงที่สุด ถ้าปรากฏว่าผู้นั้นมีสิทธิได้รับเงินเดือนในระหว่างกรณีเช่นว่านั้นสําหรับเดือนใดให้มีสิทธิได้รับเงินค่าเช่าบ้านสําหรับเดือนนั้นตามระเบียบนี้ข้อ ๑๔ ให้ข้าราชการมีสิทธิได้รับเงินค่าเช่าบ้านตั้งแต่วันที่ข้าราชการผู้นั้นได้เช่าจริง แต่ไม่ก่อนวันรายงานตัวเพื่อเข้ารับหน้าที่ และให้สิ้นสุดลงในวันที่ขาดจากอัตราเงินเดือนหรือวันที่อยู่ในข่ายหมดสิทธิได้รับค่าเช่าบ้านตามระเบียบนี้ ถ้าผู้ซึ่งได้รับแต่งตั้งให้ไปรับราชการในท้องที่อื่นไม่สามารถออกเดินทางไปได้ในวันส่งมอบหน้าที่ ให้มีสิทธิได้รับค่าเช่าบ้านต่อไปอีกไม่เกินสิบวันนับแต่วันที่ส่งมอบหน้าที่ เว้นแต่ในกรณีจําเป็นจะต้องอยู่ต่อไปอีก ให้เบิกค่าเช่าบ้านต่อไปได้เท่าที่จําเป็นโดยได้รับอนุมัติจากเลขาธิการข้อ ๑๕ ในกรณีที่ข้าราชการซึ่งได้รับค่าเช่าบ้านอยู่แล้วในท้องที่หนึ่ง และต่อมาได้รับแต่งตั้งให้ไปรับราชการในท้องที่อื่นซึ่งตนมีสิทธิได้รับค่าเช่าบ้านตามข้อ ๗ ให้ข้าราชการผู้นั้นมีสิทธิเลือกที่จะนําหลักฐานการชําระค่าเช่าบ้านในท้องที่ใหม่ หรือหลักฐานการชําระค่าเช่าบ้านในท้องที่เดิมมาเบิกได้ถ้าคู่สมรสหรือบุตรซึ่งอยู่ในอุปการะของข้าราชการผู้นั้นไม่อาจติดตามข้าราชการผู้นั้นไปได้ และมีความจําเป็นต้องอาศัยอยู่ในบ้านในท้องที่เดิมต่อไปหมวด หมวด ๒ การชําระค่าเช่าซื้อบ้านหรือเงินกู้ซื้อบ้าน ข้อ ๑๖ ในกรณีที่ข้าราชการซึ่งมีสิทธิได้รับค่าเช่าบ้านตามระเบียบนี้ ได้เช่าซื้อหรือผ่อนชําระเงินกู้เพื่อชําระราคาบ้านที่ค้างชําระอยู่ในท้องที่ที่ไปประจําสํานักงานใหม่หรือท้องที่ใกล้เคียงกับท้องที่ที่ไปประจําสํานักงานใหม่ตามที่เลขาธิการกําหนด เพื่อใช้เป็นที่อยู่อาศัยและได้อาศัยอยู่จริงในบ้านนั้น ให้ข้าราชการผู้นั้นมีสิทธินําหลักฐานการชําระค่าเช่าซื้อหรือค่าผ่อนชําระเงินกู้ดังกล่าวมาเบิกค่าเช่าบ้านได้ไม่เกินจํานวนเงินที่พระราชกฤษฎีกาว่าด้วยค่าเช่าบ้านข้าราชการกําหนดไว้สําหรับข้าราชการพลเรือนตามเงื่อนไขดังต่อไปนี้1. (๑) ตนเอง หรือคู่สมรส ได้ผ่อนชําระค่าเช่าซื้อหรือผ่อนชําระเงินกู้เพื่อชําระราคาบ้านในท้องที่นั้นจะเบิกจ่ายได้เฉพาะบ้านหลังแรกเท่านั้น เว้นแต่บ้านหลังที่เคยใช้สิทธิถูกทําลายหรือเสียหายเนื่องจากภัยพิบัติจนไม่สามารถพักอาศัยอยู่ได้ (๒) หากเช่าซื้อหรือกู้เงินเพื่อชําระราคาบ้านร่วมกับบุคคลอื่นซึ่งไม่ใช่คู่สมรสและมีกรรมสิทธิ์รวมกับบุคคลอื่นในบ้านนั้น จะเบิกจ่ายค่าเช่าซื้อหรือค่าผ่อนชําระเงินกู้ได้ตามสัดส่วนแห่งกรรมสิทธิ์สําหรับบ้านหลังดังกล่าว(๓) จะต้องเป็นการผ่อนชําระค่าเช่าซื้อหรือผ่อนชําระเงินกู้เพื่อชําระราคาบ้านกับสถาบันการเงินและสัญญาเช่าซื้อหรือสัญญาเงินกู้จะต้องเป็นไปตามหลักเกณฑ์และวิธีการที่กระทรวงการคลังกําหนดไว้สําหรับข้าราชการพลเรือน(๔) จะต้องไม่เคยใช้สิทธินําหลักฐานการชําระค่าเช่าซื้อหรือค่าผ่อนชําระเงินกู้สําหรับบ้านหลังหนึ่งหลังใดในท้องที่นั้นมาแล้ว เว้นแต่เป็นกรณีที่ได้รับแต่งตั้งให้กลับไปรับราชการในท้องที่ที่เคยใช้สิทธินั้นอีก และเป็นการใช้สิทธินําหลักฐานการชําระค่าเช่าซื้อหรือค่าผ่อนชําระเงินกู้ตามที่ได้เคยใช้สิทธิมาแล้ว หรือขณะที่ย้ายมารับราชการในท้องที่นั้นบ้านที่เคยใช้สิทธิได้โอนกรรมสิทธิ์ไปแล้ว(๕) หากเงินกู้เพื่อชําระราคาบ้านสูงกว่าราคาบ้าน ให้นําค่าผ่อนชําระเงินกู้มาเบิกค่าเช่าบ้านได้โดยให้คํานวณตามหลักเกณฑ์และวิธีการที่กระทรวงการคลังกําหนดไว้สําหรับข้าราชการพลเรือนให้นําบทบัญญัติข้อ ๙ ถึงข้อ ๑๔ มาใช้บังคับกับการเช่าซื้อหรือการผ่อนชําระเงินกู้เพื่อชําระราคาบ้านโดยอนุโลมข้อ ๑๗ ข้าราชการซึ่งได้ใช้สิทธินําหลักฐานการชําระค่าเช่าซื้อหรือค่าผ่อนชําระเงินกู้ เพื่อชําระราคาบ้านมาเบิกค่าเช่าบ้านตามข้อ ๑๖ และต่อมาได้รับแต่งตั้งให้ไปรับราชการในท้องที่อื่นซึ่งตนมีสิทธิได้รับค่าเช่าบ้านตามข้อ ๗ ให้ข้าราชการผู้นั้นมีสิทธิเลือกใช้สิทธิเบิกค่าเช่าบ้านในท้องที่ใหม่หรือใช้สิทธินําหลักฐานการชําระค่าเช่าซื้อหรือค่าผ่อนชําระเงินกู้เพื่อชําระราคาบ้านในท้องที่เดิมมาเบิกในท้องที่ใหม่ได้หมวด หมวด ๓ บทเฉพาะกาล ข้อ ๑๘ ข้าราชการผู้ใดที่มีสิทธิเบิกค่าเช่าบ้านข้าราชการตามระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒ อยู่ก่อนวันที่ระเบียบนี้ใช้บังคับ แต่ไม่มีสิทธิเบิกค่าเช่าบ้านข้าราชการตามหมวด ๑ และหมวด ๒ ของระเบียบนี้ให้ข้าราชการผู้นั้นมีสิทธิเบิกค่าเช่าบ้านตามระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒ ต่อไปได้ และให้สิทธินั้นสิ้นสุดลงเมื่อข้าราชการผู้นั้นได้รับคําสั่งให้เดินทางไปประจําสํานักงานในต่างท้องที่ โดยให้สิทธิในการได้รับค่าเช่าบ้านของข้าราชการผู้นั้นเป็นไปตามระเบียบนี้ข้อ ๑๙ ข้าราชการในหน่วยงานของรัฐอื่นหรือพนักงานขององค์กรปกครองส่วนท้องถิ่นที่มีสิทธิเบิกค่าเช่าบ้านในหน่วยงานของตน ไม่ว่าจะเป็นการเบิกตามกฎหมาย กฎ หรือระเบียบใด และโอนมาเป็นข้าราชการตามมาตรา ๘๘ ก่อนวันที่ระเบียบนี้ใช้บังคับ ให้ถือท้องที่ที่รับราชการครั้งแรกตามกฎหมายกฎ หรือระเบียบที่มีสิทธิเบิกอยู่เดิมนั้น เป็นท้องที่ที่เริ่มรับราชการครั้งแรกตามระเบียบนี้ข้อ ๒๐ ให้นําประกาศ ระเบียบ หลักเกณฑ์ หรือวิธีการที่ออกตามพระราชกฤษฎีกา ว่าด้วยค่าเช่าบ้านข้าราชการ มาใช้บังคับกับการเบิกค่าเช่าบ้านเท่าที่ไม่ขัดหรือแย้งกับระเบียบนี้ ทั้งนี้ จนกว่าจะได้มีประกาศ ระเบียบ หลักเกณฑ์ หรือวิธีการตามระเบียบนี้ ออกใช้บังคับผู้มีอํานาจลงนาม ประกาศ ณ วันที่ ๑๗ พฤษภาคม พ.ศ. ๒๕๔๕ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง